**Zápisnica**

**zo zasadnutia komisie pre cestovný ruch, regionálny rozvoj, služby a technickú činnosť mesta napísaná dňa 15.06.2021**

Komisia pre cestovný ruch, regionálny rozvoj, služby a technickú činnosť v meste ( ďalej len ako „komisia“) začala svoju činnosť dňa 15.06.2021 o 15:15 hod. v zasadačke Mestského úradu Námestovo. Predseda komisie Ing. Peter Kolada privítal členov komisie a konštatoval ,že komisia sa zišla v počte 6 členov a je v zmysle článku 8 ods. 2 Rokovacieho poriadku komisií mestského zastupiteľstva v Námestove (ďalej len ako „rokovací poriadok“) spôsobilá rokovať.

**Prítomní:** Ing Peter Kolada, Mgr. Jana Rusnáková, Marianna Čajková, Tomáš Dibdiak, Martin Florek, Milan Šurin

**Neprítomní, ospravedlnení:** Rastislav Žulko, Ing. arch. Danica Hollá, Mgr. Marek Kapičák, Mgr. Emília Nováková

**Hostia:** M.Panek

**K bodu 1 – Otvorenie zasadnutia, privítanie a schválenie programu**

 Predseda oboznámil členov komisie o programe zasadnutia komisie uvedenom v pozvánke zo dňa 08.06.2021 a zároveň dal členom komisie v zmysle článku 8 ods. 3 rokovacieho poriadku možnosť program doplniť, zmeniť resp. pripomienkovať. Program ostal nezmenený v nasledovnom znení:

1. Otvorenie, privítanie, schválenie programu
2. Informácia o doplnení nových členov komisie **/ predkladá P.Kolada /**
3. Návrh VZN o určení pravidiel času predaja v obchode a času prevádzky **/ predkladá M.Panek /**
4. Aplikácia mesta Námestovo pre mobilné telefóny **/ predkladá P.Kolada /**
5. Koncepcia/stratégia rozvoja cestovného ruchu pre okres Námestovo (do roku 2030) **/predkladá** **J.Rusnáková/**
6. Diskusia
7. Rôzne
8. Záver

Hlasovanie členov komisie o navrhovanom programe: za - 6, proti – 0, zdržal sa – 0

Komisia pokračovala v rokovaní podľa predloženého programu.

**K bodu 2 - Informácia o doplnení nových členov komisie / predkladá P.Kolada /**

Predseda vyzval nových členov komisie aby sa predstavili.

**K bodu 3 - Návrh VZN o určení pravidiel času predaja v obchode a času prevádzky / predkladá M.Panek /**

**M. Panek**

M. Panek predstavil navrhované VZN č. 1/2021o otváracích hodinách prevádzkach a služieb, ktorý bude predstavený na MSZ 23.06.2021, prečítal znenie navrhovaného VZN, ktoré bolo uverejnené na stránke mesta Námestovo. VZN č. 1/2021 pozostáva na základe rozdelenie podľa územného plánu a tým pádom navrhované časy prevádzok v interiéri a exteriéri jednotlivo. Obec si sama určí časy prevádzok.

**T. Dibdiak**

Upozorňujem na otváracie hodiny, pri ktorých je predpoklad sťažnosti aj po úprave otváracích hodín v niektorých častiach bytového územného rozmiestnenia. Preto navrhujem určité výnimky pre prevádzky, ktoré sa nachádzajú v blízkosti zástavby.

**J.Rusnáková**

VZN ma chrániť občanov. Nevyhovie sa ani prevádzkarom a ani občanom. Navrhujem špecifikovať časy prevádzok podľa územného obvodu mesta.

**P.Kolada**

Najväčší neporiadok je na nábreží, tam je najväčší problém. Podniky v obytnej zóne nie sú až taký problém.

**Uznesenie:** Komisia pre cestovný ruch, reg.rozvoj, služby a tech.činnosť v meste navrhuje v článku II odseku 3/A doplniť výnimku spoločenských akcií do šiestej hodiny rána.

V odseku 4/A doplniť výnimku mať otvorené v piatok-sobota do 24.00 hod a nedeľa-štvrtok do 22.00 hod. V odseku 3C navrhuje doplniť text aj o predajňu potravín.

Hlasovanie  6 za, 0 proti, 0 zdržal sa – 0

**K bodu 4 - Aplikácia mesta Námestovo pre mobilné telefóny / predkladá P.Kolada /**

**P.Kolada**

Veľmi dobré a užitočné informácie na jednom mieste, využívajú to už dediny okolo nás. Informovanie v Námestove funguje viacero spôsobmi, nie všetky sú funkčné.
Aplikácia je nadstavba pre naše mesto, ktorú určte oceníme nakoľko máme komplet informácie na jednom mieste.

**M. Čajková**

Je tu priestor, na novú komunikáciu ,ktorú treba využiť, avšak je potrebné myslieť aj na staršiu generáciu a využívať viacero možnosti informácii.

**Rusnáková**

Mám výhradu voči zmluve na neurčito, odporúčam zmluvu riešiť na dobú určitú. Nakoľko ide doba dopredu a je tu priestor uzatvoriť zmluvu potom s  iným vývojárom.

**Panek**

Niekedy je lepšie využívať výhody na dobu neurčitú, a môže sa kedykoľvek vypovedať zmluva.

**Uznesenie:** Komisia pre cestovný ruch regionálny rozvoj, služby a technickú činnosť v meste, navrhuje mestskému úradu aby vstúpilo do rokovania s potenciálnym poskytovateľom o hľadaní možnosti vytvorenia aplikácie pre mobilné telefóny.

**K bodu 5 - Koncepcia/stratégia rozvoja cestovného ruchu pre okres Námestovo (do roku 2030) /predkladá J.Rusnáková/**

**J. Rusnáková**

Navrhujem koncepciu pre mesto Námestovo. A tak predísť zbytočným komplikáciám. Vidím veľký potenciál v koncepte, a rada prijmem akékoľvek pripomienky. Je potrebná komplexná analýza prostredia.Tým to spôsobom vieme získať z euro fondov finančné prostriedky pre naše mesto

**T.Dibdiak**

Koncepcia cestovného ruchu a ako sa mesto bude poberať tu chýbala, a určite bude chýbať kým nedôjde k realizácií konceptu. Mesto akoby zatváralo oči. Určite je to potrebné a prospešné. Mesto je centrom a tomu sa nevyhneme.

**K bodu 7 Rôzne**

Nebolo prijaté žiadne uznesenie

**K bodu 10. Záver**

Na záver predseda komisie poďakoval všetkým členom za účasť na komisii a zasadnutie komisie ukončil